**Čo je to študijný pobyt v zahraničí?**

Jeden rok štúdia v zahraničí je skutočným prínosom do životopisu a budúcej profesionálnej kariéry študenta. Mnohí sa rozhodnú vycestovať poháňaní túžbou rozšíriť si obzory, vyskúšať iný spôsob života, alebo dokonca sa pozrieť na svoj študijný odbor z iného uhla. Účasť na výmennom programe často predstavuje životnú skúsenosť, ktorá presahuje prísne univerzitné pravidlá. Táto možnosť má nevyčísliteľnú hodnotu, pretože umožňuje nielen zlepšiť sa v cudzom jazyku, ale tiež v mnohom sa obohatiť na osobnej aj na profesionálnej úrovni.

Počas štúdia na zahraničnej univerzite budete stále zapísaný na Univerzite Rennes 2 a budete musieť zaplatiť poplatok za zápis na daný akademický rok. Ako kompenzáciu sa zahraničná univerzita zaväzuje oslobodiť vás od poplatku za zápis, čo na niektorých univerzitách predstavuje nezanedbateľnú finančnú výhodu (hlavne v Severnej Amerike a Ázii). Po návrate vám vo väčšine prípadov budú uznané kredity, ktoré ste získali na zahraničnej univerzite a tiež rok štúdia (alebo diplom), zodpovedajúci roku zápisu na Univerzite Rennes 2.

Pridaná hodnota študijného pobytu v zahraničí spočíva v zlepšení jazykových schopností, v pokroku v univerzitnom vzdelávaní či v objavení nových metód vyučovania alebo práce. Tiež vám umožní rozšíriť si okruh známych, získať nové kontakty, naučiť sa ľahšie prispôsobiť prispôsobiť sa málo známemu prostrediu a rozšíriť si odborné schopnosti.